ΓΡΑΠΤΗ ΕΡΩΤΗΣΗ P-2787/00

υποβολή: Roberta Angelilli (UEN) προς την Επιτροπή

(1 Σεπτεμβρίου 2000)

Θέμα: Παράνομη μετανάστευση από την Αλβανία

Στο Ευρωπαϊκό Συμβούλιο του Tampere, το οποίο πραγματοποιήθηκε τον Οκτώβριο του 1999, προσδιορίστηκαν τα βασικά χαρακτηριστικά της κοινής ευρωπαϊκής πολιτικής ασύλου και μετανάστευσης: σχέση εταιρικότητας με τις χώρες καταγωγής, στο πλαίσιο μιας σφαιρικής προσέγγισης με την οποία θα ρυθμίζονται ζητήματα πολιτικής, ανθρωπίνων δικαιωμάτων και ανάπτυξης στις χώρες και περιοχές καταγωγής και διέλευσης" ενιαίο ευρωπαϊκό σύστημα χορήγησης ασύλου" δίκαιη μεταχείριση τωνπηκόων τρίτων χωρών" διαχείριση των μεταναστευτικών ροών, βασιζόμενη σε μια ενεργό κοινή πολιτική σχετικά με τις θεωρήσεις και τα πλαστά έγγραφα και στην καταπολέμηση τόσο των οργανωμένων εγκληματικών δικτύων που κινούν τα νήματα της παράνομης μετανάστευσης όσο και της εμπορίας και εκμετάλλευσης ανθρώπων.

Το Μάρτιο του 1999, το Συμβούλιο ενέκρινε, μεταξύ άλλων, κοινές δράσεις, στο πλαίσιο των οποίων προβλέπεται η συμβολή της Ευρωπαϊκής Ένωσης στην επανασυγκρότηση αστυνομικών δυνάμεων με κύρος στην Αλβανία.

Πρέπει να σημειωθεί ότι τα τελευταία χρόνια η κατάσταση έχει γίνει αφόρητη, εξαιτίας των συχνών θανάτων λαθρομεταναστών και Ιταλών αστυνομικών και, ιδιαιτέρως του περιστατικού της 24ης Ιουλίου 2000 στις ακτές της Απουλίας, όπου έμποροι ανθρώπων, μεταμφιεσμένοι σε ναυτεργάτες, εμβόλισαν περιπολικό της Υπηρεσίας Δίωξης Οικονομικών Εγκλημάτων, με αποτέλεσμα να σκοτωθούν δύο Ιταλοίπάλληλοι της Υπηρεσίας, ένας Κούρδος πρόσφυγας και δύο ναυτεργάτες.

Με βάση τα ανωτέρω ερωτώ την Επιτροπή:

1. εάν δε θεωρεί ότι η Ευρωπαϊκή Ένωση θα πρέπει να επιληφθεί του προβλήματος αυτού, δεδομένου ότι τα σύνορα της Ιταλίας είναι πλέον τα σύνορα της Ευρώπης και ότι τόσο οι μετανάστες όσο και τα ναρκωτικά, τα τσιγάρα και τα όπλα δεν σταματούν στις ιταλικές ακτές αλλά καταλήγουν σε ευρωπαϊκές πρωτεύουσες όπως το Παρίσι, το Άμστερνταμ κλπ."

2. εάν δε θεωρεί ότι η Αλβανία οφείλει να αναλάβει πιο συγκεκριμένη δράση κατά του οργανωμένου εγκλήματος"

3. εάν δε θεωρεί ότι πρέπει να προβεί σε πάγωμα των διαφόρων χρηματοδοτήσεων προς την Αλβανία"

4. εάν μπορεί να προβεί σε μια γενική αξιολόγηση των όσων συμβαίνουν"

Απάντηση του κυρίου Patten Εξόνόματος της Επιτροπής

(3 Οκτωβρίου 2000)

1. Η Επιτροπή έχει πλήρη επίγνωση των προβλημάτων που δημιουργούνται εξαιτίας της παράνομης μετανάστευσης και εμπορίας ανθρώπων δια μέσου της Αδριατικής. Η Αλβανία αποτελεί μια από τις σημαντικότερες χώρες διέλευσης για την παράνομη ή λαθραία είσοδο από τα Βαλκάνια στην Ένωση. Όσον αφορά τα τελωνεία, έχει ήδη συγκροτηθεί στην Αλβανία, από τον Ιούνιο 1997, μια κοινοτική αποστολή τελωνειακής συνδρομής (CAM-A), με σκοπό ναποστηρίξει τον εκσυγχρονισμό των αλβανικών τελωνειακώνπηρεσιών. Η συνδρομή αυτή συνίσταται σε ειδικές δράσεις για την καταπολέμηση της οργανωμένης λαθραίας μετανάστευσης, σε συνεργασία και με την ιταλική Guardia di Finanzia. Σε ότι αφορά την αστυνομία, μια πολυεθνική αστυνομική αποστολή, της οποίας ηγείται η Δυτικοευρωπαϊκή Ένωση (ΔΕΕ) και η οποία λαμβάνει στήριξη μέσω Κοινοτικής Κοινής Δράσης και Κοινοτικής συνδρομής, παρέχει συμβουλές και κατάρτιση στην αλβανική αστυνομία. Από το 1999, η συνδρομή παρέχεται επίσης με τη μορφή κινητών ομάδων οι οποίες εκπαιδεύουν επί τόπου την αλβανική αστυνομία.

Με βάση τις εργασίες ομάδαςψηλού επιπέδου για το άσυλο και τη μετανάστευση που συγκροτήθηκε το 1999, το Συμβούλιο Γενικών Υποθέσεων του Ιουλίου 2000, συμφώνησε ένα πλήρες σχέδιο δράσης για την Αλβανία και την γειτονική περιφέρεια (παρόμοια σχέδια δράσης συμφωνήθηκαν για το Ιράκ και την Σρι Λάνκα), με επίκεντρο την καταπολέμηση και την πρόληψη της παράνομης μετανάστευσης. Παρομοίως, στο πλαίσιο του συμφώνου σταθερότητας για τη Νοτιοανατολική Ευρώπη και της πρωτοβουλίας για την Αδριατική, που βασίζεται στην Δήλωση της Ανκόνας της 19-20 Μαΐου 2000, προσδιορίστηκε σειρά δράσεων στον τομέα της δικαιοσύνης και των εσωτερικώνποθέσεων, σχετικά με τη προστασία από την παράνομη μετανάστευση και εμπορία ανθρώπων.

2. Το οργανωμένο έγκλημα που αναπτύχθηκε στην Αλβανία ήταν αποτέλεσμα της κρατικής κρίσης το 1997 καθώς και, πιο πρόσφατα, των συγκρούσεων στο Κοσσυφοπέδιο, το 1999. Η καταπολέμηση του οργανωμένου εγκλήματος πρέπει να θεωρηθεί στο γενικό πλαίσιο της αναγκαίας βελτίωσης της δημόσιας τάξης, της εφαρμογής του δικαίου και της ενίσχυσης της καταπολέμησης της διαφθοράς (καθώς επίσης και στο πλαίσιο της διοίκησης της χώρας). Σαν μια πρώτη ενέργεια, είναι σημαντική η δημιουργία του κατάλληλου νομοθετικού πλαισίου. Ο νέος τελωνειακός κώδικας, που συντάχθηκε με τη συνεργασία της CAM-A και θεσπίσθηκε το 1999, θέτειγιή νομική βάση για το εμπόριο, και θα πρέπει να εφαρμοσθεί πλήρως από τις αλβανικές αρχές. Σε ότι αφορά την εμπορία ανθρώπων, η οποία αυξήθηκε ιδιαίτερα από το 1999, η ισχύουσα νομοθεσία είναι σαφώς ανεπαρκής για την αποτροπή των δικτύων παράνομης εμπορίας. Το πρόβλημα αυτό τέθηκε επανειλημμένα στις διμερείς σχέσεις. Αναμένεται η θέσπιση νέας σειράς νόμων κατά το φθινόπωρο του 2000.

3. Η βοήθεια που χορηγεί η Κοινότητα στην Αλβανία εστιάζεται κυρίως στην ανάπτυξη θεσμών (συμπεριλαμβανομένων των τελωνείων, της αστυνομίας, της δικαστικής εξουσίας και της μεταρρύθμισης της δημόσιας διοίκησης) και στην ανάπτυξηποδομών (δρόμοι, νερό,γειονομικά μέτρα). Η δημοσιονομική συνδρομή παρέχεται σύμφωνα με προϋποθέσεις που αφορούν τον κάθε τομέα ή, το 1999, για την κάλυψη του κόστους που συνεπάγεται η κρίση στο Κοσσυφοπέδιο, κατά τη διάρκεια της οποίας, η Αλβανία-η φτωχότερη χώρα της Ευρώπης-εδέχθη προσωρινά 500 000 κοσοβάρους (πλέον του 8 % του πληθυσμού). Η Επιτροπή είναι της γνώμης ότι το πάγωμα της βοήθειας στην Αλβανία εξαιτίας της μη ικανοποιητικής πρακτικής ελέγχου της παράνομης μετανάστευσης, θα έχει αποσταθεροποιητικές συνέπειες.

4. Κατά τη διάρκεια του θέρους, κατά παράδοση αυξάνεται η παράνομη μετανάστευση και εμπορία ανθρώπων, που προκαλεί επίσης επεισόδια, όπως αυτό στο οποίο αναφέρθηκε το αξιότιμο μέλος. Εκτός από την ανθρώπινη τραγωδία, η περίπτωση αυτή αποκαλύπτει επίσης ότι πρέπει να γίνει διάκριση μεταξύ παράνομης μετανάστευσης αλβανών και εμπορίας προσφύγων ή μεταναστών από τρίτες χώρες. Η Αλβανία- ακόμη και αν καταβάλλει τις καλύτερες προσπάθειες- σίγουρα δεν θα είναι σε θέση να αντιμετωπίσει μόνη της το πρόβλημα. Πρέπει ναιοθετηθεί ευρύτερη προσέγγιση, με τη συμμετοχή όλων των χωρών που προσεγγίζουν τις περιοχές διέλευσης και τις χώρες καταγωγής των εν λόγω ατόμων. Για το λόγο αυτό, η Ένωση συμμετέχει δραστήρια στις διαπραγματεύσεις στο πλαίσιο των Ηνωμένων Εθνών (ΗΕ) σχετικά με πρωτόκολλο για την εμπορία ανθρώπων, το οποίο αποτελεί ένα μέσο, επί πλέον της Σύμβασης των ΗΕ σχετικά με την καταπολέμηση τουπερεθνικού οργανωμένου εγκλήματος.